Fil-15 ta' Frar 2016, il-Kunsill adotta deċiżjoni li testendi l-miżuri restrittivi tal-UE kontra ż-Żimbabwe sal-20 ta' Frar 2017. Id-deċiżjoni ssegwi r-rieżami annwali tal-miżuri restrittivi tal-UE kontra ż-Żimbabwe. Il-miżuri restrittivi se jkomplu japplikaw għall-President taż-Żimbabwe, Robert Mugabe, il-mara tiegħu, Grace Mugabe, u għall-Industriji tad-Difiża taż-Żimbabwe, filwaqt li miżuri kontra ħames membri ta' grad għoli tal-apparat ta' sigurtà se jibqgħu sospiżi. Barra minn hekk, 78 persuna u 8 entitajiet, li kontriehom kienu ġew sospiżi miżuri, se jitneħħew mil-lista. Embargo fuq l-armi se jibqa' fis-seħħ. Id-deċiżjoni se tiġi ppubblikata fil-Ġurnal Uffiċjali tal-UE fis-17 ta' Frar 2016. Il-miżuri restrittivi kienu inizjalment introdotti fi Frar 2002, meta l-Kunsill esprima tħassib serju dwar is-sitwazzjoni fiż-Żimbabwe, b'mod partikolari minħabba ksur serju tad-drittijiet tal-bniedem mill-gvern tal-pajjiż. Ara l-paġna tal-laqgħa